SKLEP SPLOŠNEGA SODIŠČA (pritožbeni senat)

z dne 15. novembra 2012

Zadeva T‑286/11 P

Luigi Marcuccio

proti

Evropski komisiji

„Pritožba – Javni uslužbenci – Uradniki – Nepogodbena odgovornost – Nadomestilo za škodo, nastalo zaradi pošiljanje pošte, ki se nanaša na stroške v zadevi, odvetniku, ki je zastopal tožečo stranko v tej zadevi – Delno očitno nedopustna in delno očitno neutemeljena pritožba“

Predmet: Pritožba zoper sklep Sodišča za uslužbence Evropske unije (drugi senat) z dne 16. marca 2011 v zadevi Marcuccio proti Komisiji (F‑21/10), ki se nanaša na razveljavitev tega sklepa.

Odločitev: Pritožba se zavrne. Luigi Marcuccio nosi svoje stroške in stroške, ki jih je v okviru tega postopka priglasila Evropska komisija.

Povzetek

1. Uradniki – Nepogodbena odgovornost institucij – Pogoji – Nezakonitost – Škoda – Vzročna zveza – Kršitev pravice do zaupanja v odločbi – Nezadosten pogoj za uveljavljanje nepogodbene odgovornosti Unije – Dejanska škoda in vzročna zveza – Dokazno breme

(Člen 340, drugi pododstavek, PDEU)

2. Pritožba – Razlogi – Nujnost natančne kritike točke obrazložitve Sodišča za uslužbence

(Člen 257 PDEU; Statut Sodišča, Priloga I, člen 11; Poslovnik Splošnega sodišča, člen 138(1)(c))

3. Pritožba – Razlogi – Nadzor Splošnega sodišča nad zavrnitvijo sprejetja pripravljalnih ukrepov – Obseg

(Poslovnik Sodišča za uslužbence, člen 58(1))

4. Pritožba – Razlogi – Razlog zoper preudarek iz sodbe, ki ni nujen za utemeljitev izreka – Brezpredmeten razlog

5. Pritožba – Razlogi – Pritožbeni razlog zoper odločbo o stroških Sodišča za uslužbence – Nedopustnost ob zavrnitvi vseh drugih pritožbenih razlogov

(Statut Sodišča, Priloga I, člen 11(2))

1. Za vzpostavitev nepogodbene odgovornosti Skupnosti za nedopustne akte njenih organov morajo biti kumulativno izpolnjeni vsi pogoji, in sicer nezakonitost ravnanja, ki se očita toženi instituciji, resničnost zatrjevane škode in obstoj vzročne zveze med očitanim ravnanjem in zatrjevano škodo.

Dejstvo, da odločba vsebuje nezakonitost, kot je kršitev pravice do zaupnosti, ni zadosten pogoj za nastanek nepogodbene odgovornosti Unije zaradi nezakonitih aktov njenih organov, saj mora za táko odgovornost tožeča stranka dokazati resničnost zatrjevane škode ter vzročno zvezo med to škodo in zatrjevano nezakonitostjo.

(Glej točke 48, 49 in 53.)

Napotitev na:

Splošno sodišče: 28. september 2009, Marcuccio proti Komisiji, T 46/08 P, ZOdl. JU, str. I‑B‑1‑77 in II‑B‑1479, točka 66 in navedena sodna praksa; 6. julij 2010, Marcuccio proti Sodišču, T‑401/09, neobjavljena v ZOdl., točka 26; 16. december 2010, Komisija proti Petrilli, T‑143/09 P, točka 45 in navedena sodna praksa.

2. Glej besedilo odločbe.

(Glej točki 56 in 57.)

Napotitev na:

Sodišče: 4. julij 2000, Bergaderm in Goupil proti Komisiji, C‑352/98 P, Recueil, str. I‑5291, točka 34; 8. januar 2002, Francija proti Monsanto in Komisiji, C‑248/99 P, Recueil, str. I‑1, točka 68; 28. junij 2005, Dansk Rørindustri in drugi proti Komisiji, C‑189/02 P, C‑202/02 P, od C‑205/02 P do C‑208/02 P in C‑213/02 P, ZOdl., str. I‑5425, točka 426.

Splošno sodišče: 19. marec 2010, Bianchi proti ETF, T‑338/07 P, točka 59.

3. Glej besedilo odločbe.

(Glej točke od 59 do 63.)

Napotitev na:

Sodišče: 14. oktober 2004, Antas de Campos proti Parlamentu, C‑279/02 P, točki 32 in 35; 4. oktober 2007, Olsen proti Komisiji, C‑320/05 P, točki 63 in 64; 9. junij 2011, Diputacion Foral de Vizcaya in drugi proti Komisiji, od C‑465/09 P do C‑470/09 P, točka 108.

4. Glej besedilo odločbe.

(Glej točko 66.)

Napotitev na:

Sodišče: 29. april 2004, Komisija proti CAS Succhi di Frutta, C‑496/99 P, Recueil, str. I‑3801, točka 68 in navedena sodna praksa.

5. Glej besedilo odločbe.

(Glej točko 69.)

Napotitev na:

Splošno sodišče: 20. junij 2011, Marcuccio proti Komisiji, T‑256/10 P, točka 77.